title: Komission täytäntöönpanoasetus (EU) 2019/1295, annettu 1 päivänä elokuuta 2019, lopullisen polkumyyntitullin käyttöönottoa tiettyjen Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa koskevan täytäntöönpanoasetuksen (EU) 2018/1469 muuttamisesta asetuksen (EU) 2016/1036 11 artiklan 3 kohdan mukaisen osittaisen välivaiheen tarkastelun jälkeen

text:
                  2.8.2019

                  FI

                  Euroopan unionin virallinen lehti

                  L 204/22

         KOMISSION TÄYTÄNTÖÖNPANOASETUS (EU) 2019/1295,
         annettu 1 päivänä elokuuta 2019,
         lopullisen polkumyyntitullin käyttöönottoa tiettyjen Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa koskevan täytäntöönpanoasetuksen (EU) 2018/1469 muuttamisesta asetuksen (EU) 2016/1036 11 artiklan 3 kohdan mukaisen osittaisen välivaiheen tarkastelun jälkeen
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 11 artiklan 3 kohdan,
         sekä katsoo seuraavaa:
         1.   MENETTELY

         1.1.   Voimassa olevat toimenpiteet

                     (1)

                     Neuvosto otti asetuksella (EY) N:o 954/2006 (2) tutkimuksen jälkeen, jäljempänä ’alkuperäinen tutkimus’, käyttöön lopullisen polkumyyntitullin tiettyjen Kroatiasta, Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa. Toimenpiteet olivat tiettyjen nimeltä mainittujen Ukrainassa sijaitsevien vientiä harjoittavien tuottajien tuontiin sovellettava polkumyynnin vastainen 12,3–25,7 prosentin arvotulli ja kaikkien muiden Ukrainassa sijaitsevien yritysten harjoittamaan tuontiin sovellettava 25,7 prosentin jäännöstulli. Käyttöön otettu lopullinen polkumyyntitulli oli 25,1 prosenttia sille vientiä harjoittavalle tuottajalle eli CJSC Nikopolsky Seamless Tubes Plant Niko Tube ja OJSC Nizhnedneprovsky Tube Rolling Plant, nykyisin LLC Interpipe Niko Tube ja OJSC Interpipe Nizhnedneprovsky Tube Rolling Plant, jäljempänä ’pyynnön esittäjä’ tai ’Interpipe’, johon nyt käsillä oleva tarkastelua koskeva tutkimus kohdistuu.

                     (2)

                     Sen jälkeen, kun Interpipe oli esittänyt pyynnön neuvoston asetuksen (EY) N:o 954/2006 kumoamiseksi, unionin yleinen tuomioistuin kumosi neuvoston asetuksen (EY) N:o 954/2006 1 artiklan siltä osin kuin Interpipelle vahvistettu polkumyyntitulli ylitti sen polkumyyntitullin, jota olisi sovellettu, jos vientihintaa ei olisi oikaistu palkkion perusteella, kun myynti suoritettiin sidossuhteessa olevan kauppayhtiön Sepco SA välityksellä (3). Unionin yleinen tuomioistuin piti 16 päivänä helmikuuta 2012 antamassaan tuomiossa ensimmäisen oikeusasteen tuomioistuimen antaman tuomion voimassa (4).

                     (3)

                     Neuvosto muutti näiden tuomioiden seurauksena täytäntöönpanoasetuksella (EU) N:o 540/2012 (5) neuvoston asetusta (EY) N:o 954/2006 korjatakseen Interpipelle määrättyä polkumyyntitullia, siltä osin kuin se oli virheellisesti vahvistettu. Tämän seurauksena Interpipeen sovellettava tulli muutettiin 17,7 prosenttiin.

                     (4)

                     Toimenpiteiden voimassaolon päättymistä koskevan tarkastelun jälkeen neuvosto piti täytäntöönpanoasetuksella (EU) N:o 585/2012 (6) voimassa toimenpiteet, jotka oli otettu käyttöön asetuksella (EY) N:o 954/2006 Venäjältä ja Ukrainasta peräisin olevien teräksestä tai raudasta valmistettujen saumattomien putkien tuonnissa.

                     (5)

                     Kun Interpipe oli esittänyt perusasetuksen 11 artiklan 3 kohdan mukaisen pyynnön, neuvosto muutti täytäntöönpanoasetuksella (EU) N:o 795/2012 (7) Interpipen osalta niitä lopullisia toimenpiteitä, jotka oli otettu käyttöön täytäntöönpanoasetuksella (EU) N:o 585/2012, jäljempänä ’viimeisin välivaiheen tarkastelu’. Tämän seurauksena Interpipeen sovellettava tulli muutettiin 13,8 prosenttiin.

                     (6)

                     Toimenpiteiden voimassaolon päättymistä koskevan tarkastelun jälkeen komissio piti täytäntöönpanoasetuksella (EU) 2018/1469 (8) voimassa toimenpiteet, jotka otettiin käyttöön täytäntöönpanoasetuksella (EU) N:o 585/2012, sellaisena kuin se on viimeksi muutettuna täytäntöönpanoasetuksella (EU) N:o 795/2012 ja neuvoston täytäntöönpanoasetuksella (EU) N:o 1269/2012 (9) Venäjältä ja Ukrainasta peräisin olevien teräksestä tai raudasta valmistettujen saumattomien putkien tuonnissa, jäljempänä ’toimenpiteiden voimassaolon päättymistä koskeva tarkastelu’.

                     (7)

                     Nyt voimassa oleva polkumyyntitulli on Venäjältä peräisin olevan tuonnin osalta 35,8–24,1 prosenttia ja Ukrainasta peräisin olevan tuonnin osalta 25,7–12,3 prosenttia.

               1.2.   Osittaista välivaiheen tarkastelua koskeva pyyntö

                     (8)

                     Komissio julkaisi 7 päivänä toukokuuta 2018Euroopan unionin virallisessa lehdessä ilmoituksen (10), jäljempänä ’vireillepanoilmoitus’, perusasetuksen 11 artiklan 3 kohdan mukaisen sellaisen osittaisen välivaiheen tarkastelun vireillepanosta, joka koski Ukrainasta peräisin olevien tiettyjen raudasta tai teräksestä valmistettujen saumattomien putkien tuontiin sovellettavia polkumyyntitoimenpiteitä.

                     (9)

                     Tarkastelu, jonka kohde on rajattu vientiä harjoittavan tuottajan Interpipen polkumyynnin tutkimiseen, pantiin vireille kyseisen yrityksen tekemän perustellun pyynnön johdosta. Pyynnössään Interpipe esitti riittävästi näyttöä siitä, että olosuhteet, joiden perusteella polkumyynnin vastaiset toimenpiteet oli otettu käyttöön, olivat muuttuneet ja että muutokset olivat luonteeltaan pysyviä.

               1.3.   Tutkimukset

                     (10)

                     Polkumyynnin tasoa koskenut tutkimus kattoi 1 päivän huhtikuuta 2017 ja 31 päivän maaliskuuta 2018 välisen ajanjakson, jäljempänä ’tarkastelua koskeva tutkimusajanjakso’.

                     (11)

                     Komissio ilmoitti virallisesti osittaisen välivaiheen tarkastelun vireillepanosta pyynnön esittäjälle, viejämaan viranomaisille ja unionin tuotannonalalle. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoilmoituksessa asetetussa määräajassa.

                     (12)

                     Saadakseen tutkimuksen kannalta tarpeelliset tiedot komissio lähetti kyselylomakkeen pyynnön esittäjälle, joka vastasi asetetussa määräajassa.

                     (13)

                     Komissio hankki ja tarkasti kaikki tiedot, jotka se katsoi polkumyynnin tason määrittämisen kannalta tarpeellisiksi. Komissio teki tarkastuskäynnit pyynnön esittäjän ja siihen etuyhteydessä olevien myyjien LLC Interpipe Ukrainen, Interpipe Europe SA:n ja Interpipe Central Trade GmbH:n tiloihin.

               2.   TARKASTELUN KOHTEENA OLEVA TUOTE JA SAMANKALTAINEN TUOTE

         2.1.   Tarkastelun kohteena oleva tuote

                     (14)

                     Tarkastelun kohteena oleva tuote on sama kuin 1 päivänä lokakuuta 2018 annetussa täytäntöönpanoasetuksessa (EU) 2018/1469, jolla voimassa olevat toimenpiteet otettiin käyttöön, määritelty tuote eli muun muassa Ukrainasta peräisin olevat raudasta tai teräksestä valmistetut poikkileikkaukseltaan ympyränmuotoiset saumattomat putket, jäljempänä ’saumattomat rauta- tai teräsputket’, joiden ulkoläpimitta on enintään 406,4 mm ja joiden hiiliekvivalenttiarvo on IIW-instituutin (International Institute of Welding) mukaisen kaavan ja kemiallisen analyysin (11) mukaan enintään 0,86, jotka luokitellaan nykyisin CN-koodeihin ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ja ex 7304 59 93, jäljempänä ’tarkastelun kohteena oleva tuote’.

               2.2.   Samankaltainen tuote

                     (15)

                     Alkuperäisen tutkimuksen ja myöhempien tarkastelujen tapaan tässä tutkimuksessa vahvistettiin, että Ukrainassa tuotetulla ja EU:hun vietävällä tuotteella, Ukrainan kotimarkkinoilla tuotetulla ja kotimarkkinoilla myydyllä tuotteella sekä unionin tuottajien EU:ssa tuottamalla ja myymällä tuotteella on samat fyysiset ja tekniset perusominaisuudet ja käyttötarkoitukset. Tämän vuoksi näiden tuotteiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.

               3.   MUUTTUNEIDEN OLOSUHTEIDEN PYSYVYYS

                     (16)

                     Perusasetuksen 11 artiklan 3 kohdan mukaisesti tutkittiin, voidaanko polkumyynnin osalta muuttuneita olosuhteita pitää pysyvinä.

                     (17)

                     Vuonna 2006 tehdyn alkuperäisen polkumyynnin vastaisen tutkimuksen ja vuonna 2012 tehdyn Interpipea koskevan tuoreimman välivaiheen tarkastelua koskevan tutkimuksen aikana, joka kattoi tarkastelua koskevan tutkimusajanjakson 1 päivän lokakuuta 2010 ja 30 päivän syyskuuta 2011 välillä, Interpipe hankki tarkastelun kohteena olevan tuotteen tärkeintä raaka-ainetta eli pyöreitä teräsbillettejä riippumattomilta toimittajilta.

                     (18)

                     Osittaista välivaiheen tarkastelua koskevassa pyynnössään pyynnön esittäjä väitti, että yrityksen LLC Metallurgical Plant ”Dneprosteel” vertikaalinen integraatio vuonna 2013 oli johtanut sisäiseen raaka-aineen (teräsbillettien) tuotantoon, jonka seurauksena kustannukset olivat alentuneet merkittävästi ja tuotevalikoima oli muuttunut. Pyynnön esittäjä väitti myös, että viimeisimmän välivaiheen tarkastelua koskevan tutkimuksen tutkimusajanjaksolla tuotettuihin ja vietyihin tuotelajeihin eli ”vakioteräkseen” verrattuna se on nyt lisännyt tuotevalikoimaansa uusia ja kehittyneempiä tuotteita (”jaloteräs”, ”putkijohto- ja mekaaninen putki” -laadut), jotka kattoivat merkittävän osan sen EU:hun suuntautuvan viennin kokonaismäärästä nyt käsillä olevalla tarkastelua koskevalla tutkimusajanjaksolla eli 1 päivän huhtikuuta 2017 ja 31 päivän maaliskuuta 2018 välisellä jaksolla.

                     (19)

                     Tutkimuksessa vahvistui, että pyynnön esittäjä tuotti keskeistä raaka-ainetta yrityksen sisäisesti ja että tällainen muutos aiheutti merkittävän kustannusten ja tuotevalikoiman muutoksen. Tutkimuksessa vahvistui, että Interpipen EU:hun viemät tuotelajit olivat suurelta osin erilaisia kuin ne, joita se vei viimeisimmän välivaiheen tarkastelua koskevan tutkimuksen tutkimusajanjakson aikana. Tältä pohjalta ja koska nämä muutokset olivat luonteeltaan rakenteellisia, katsottiin, että 17 kappaleessa kuvatut muutokset olivat pysyviä eivätkä todennäköisesti muutu lähitulevaisuudessa. Näin ollen katsottiin, että voimassa olevien toimenpiteiden soveltamista nykyisellä tasolla olisi arvioitava uudelleen.

                     (20)

                     Pyynnön esittäjä väitti vielä, että tämän tarkastelun vireillepanon jälkeen oli tapahtunut uusi muutos eli Interpipen ja Vallourec Tubesin yhteisyrityksen olemassaolo/perustaminen, jota ei ollut otettu huomioon, sillä se tapahtui tämän välivaiheen tarkastelun vireillepanon jälkeen.

               4.   POLKUMYYNTI

         4.1.1.   Polkumyyntilaskelmassa käytetty yritysrakenne ja menetelmät

                     (21)

                     Tarkastelua koskevan tutkimusajanjakson aikana Interpipella oli kaksi sen täydessä omistuksessa ja määräysvallassa olevaa vientiä harjoittavaa tuottajaa, jäljempänä ’valmistusyksiköt’, eli LLC Interpipe Niko Tube, jäljempänä ’NIKO’, ja OJSC Interpipe Nizhnedneprovsky Tube Rolling Plant, jäljempänä ’NTRP’.

                     (22)

                     Alkuperäisessä tutkimuksessa pyynnön esittäjän kirjanpitojärjestelmä ei mahdollistanut myynnin osalta kyseessä olevan tuotantoyrityksen tunnistamista, joten yhteinen polkumyyntimarginaali laskettiin yhdistämällä kahden tuotantoyksikön kaikki tuotantoa, kannattavuutta ja myyntiä EU:ssa koskevat tiedot.

                     (23)

                     Viimeisimmän tarkastelua koskevan tutkimuksen jälkeen, kun ryhmän yritysrakenteessa oli tapahtunut selvä muutos, jonka ansiosta myynnin ja tuotannon osalta voitiin nimetä kyseessä oleva tuotantoyritys, komissio ei enää yhdistänyt tuotantoyrityksiä koskevia tietoja, vaan käytti perusasetuksen 2 artiklan 11 ja 12 kohdan mukaisesti tavanomaista menetelmää. Tällaiseen tavanomaiseen menetelmään kuuluu yhden yhteisen polkumyyntimarginaalin laskeminen kahdelle vientiä harjoittavalle tuottajalle siten, että ensin lasketaan polkumyynnin määrä kullekin vientiä harjoittavalle tuottajalle, minkä jälkeen määritetään yksi painotettu polkumyynnin keskiarvo kummallekin yritykselle.

                     (24)

                     Nyt käsillä olevassa tutkimuksessa oli mahdollista tunnistaa kyseessä oleva tuotantoyritys myös myynnin osalta. Näin ollen perusasetuksen 2 artiklan 11 kohdan ja 12 kohdan mukaisesti ja unionin toimielinten yleistä käytäntöä noudattaen sovellettiin samaa menetelmää kuin edellisessä välivaiheen tarkastelussa.

               4.1.2.   Normaaliarvo

                     (25)

                     Komissio tarkasteli ensin perusasetuksen 2 artiklan 2 kohdan mukaisesti, oliko kunkin vientiä harjoittavan tuottajan samankaltaisen tuotteen kotimarkkinamyynnin kokonaismäärä riippumattomille asiakkaille edustavaa verrattuna sen EU:hun suuntautuvan vientimyynnin kokonaismäärään eli edustiko asianomaisen myynnin kokonaismäärä vähintään viittä prosenttia tarkastelun kohteena olevan tuotteen EU:hun suuntautuvan vientimyynnin kokonaismäärästä. Tarkastelussa todettiin, että kotimarkkinamyynti oli molempien vientiä harjoittavien tuottajien osalta edustavaa.

                     (26)

                     Tämän jälkeen komissio tutki, oliko Interpipen kotimarkkinamyynti sellaisen tuotelajin osalta, joka oli samanlainen kuin unioniin vietäväksi myyty tuotelaji tai siihen verrattavissa, perusasetuksen 2 artiklan 2 kohdan mukaan edustavaa. Tuotelajin kotimarkkinamyynti on edustavaa, jos kyseisen tuotelajin kotimarkkinamyynnin kokonaismäärä riippumattomille asiakkaille tutkimusajanjakson aikana on vähintään 5 prosenttia samanlaisen tai siihen verrattavissa olevan tuotelajin kokonaisvientimäärästä unioniin. Komissio vahvisti, että tuotelajin, joka on samanlainen kuin unioniin vietäväksi myyty tuotelaji tai verrattavissa siihen, kotimarkkinamyynti oli suurelta osin edustavaa tutkimusajanjaksolla, sillä 60–80 prosenttia (12) viedyistä malleista myytiin edustavina määrinä kotimarkkinoilla.

                     (27)

                     Sen jälkeen tarkasteltiin perusasetuksen 2 artiklan 4 kohdan mukaisesti, voitiinko kunkin tuotelajin, jota oli myyty edustavia määriä, kotimarkkinamyynnin katsoa tapahtuneen tavanomaisessa kaupankäynnissä. Tätä varten määritettiin tarkastelun kohteena olevan tuotteen kunkin viedyn tuotelajin osalta, kuinka suuri osuus tarkastelua koskevan tutkimusajanjakson aikana riippumattomille asiakkaille kotimarkkinoilla suuntautuneesta kotimarkkinamyynnistä oli ollut kannattavaa.

                     (28)

                     Niiden tuotelajien, joiden kohdalla yli 80 prosenttia kotimarkkinoiden myynnistä ylitti kustannukset ja joiden painotettu keskimääräinen myyntihinta oli sama tai suurempi kuin yksikkökohtainen tuotantokustannus, normaaliarvo määritettiin tuotelajeittain kyseisen tuotelajin koko myynnin tosiasiallisten kotimarkkinahintojen painotettuna keskiarvona riippumatta siitä, oliko myynti kannattavaa vai ei.

                     (29)

                     Jos tuotelajin kokonaismyyntimäärästä enintään 80 prosenttia oli kannattavaa tai jos kyseisen tuotelajin painotettu keskimääräinen hinta oli yksikkökohtaisia tuotantokustannuksia alempi, normaaliarvon perustana käytettiin tosiasiallista kotimarkkinahintaa, joka laskettiin määrittämällä ainoastaan kyseisen tuotelajin kannattavan kotimarkkinamyynnin painotettu keskimääräinen hinta tarkastelua koskevalla tutkimusajanjaksolla.

                     (30)

                     Kotimaan myynnin tarkastelu osoitti, että 35–55 prosenttia (13) kaikesta sen tuotelajin myynnistä, joka oli samanlainen kuin unioniin vietäväksi myyty tuotelaji tai verrattavissa siihen, oli kannattavaa ja että painotettu keskimääräinen myyntihinta oli tuotantokustannuksia korkeampi. Normaaliarvo laskettiin sen vuoksi ainoastaan kannattavan myynnin painotettuna keskiarvona.

                     (31)

                     Muiden kuin edustavien tuotelajien (eli niiden, joiden kotimarkkinamyynti oli alle viisi prosenttia vientimyynnistä EU:hun tai joita ei myyty lainkaan kotimarkkinoilla) osalta normaaliarvo laskettiin käyttäen perustana tuotelajikohtaisia valmistuskustannuksia, joihin lisättiin tietty summa myynti-, yleis- ja hallintokustannuksia sekä voittoa varten. Jos kotimarkkinamyyntiä esiintyi, tarkasteltavana olevien tuotelajien osalta käytettiin liiketoimien voittoa tavanomaisessa kaupankäynnissä kotimarkkinoilla tuotelajia kohti. Jos kotimarkkinamyyntiä ei ollut, käytettiin keskimääräistä voittoa (14).

                     (32)

                     Lopullisten päätelmien ilmoittamisen jälkeen Interpipe Group kiisti jotkin komission normaaliarvon laskemisessa käyttämät osatekijät. Väitteet koskivat seuraavia seikkoja: i) myynti-, yleis- ja hallintokustannusten laskeminen; ii) muiden toimintakustannusten väitetty poisjättäminen; iii) rahoituskustannusten käyttäminen; iv) kaksinkertainen laskeminen myynti-, yleis- ja hallintokustannusten oikaisujen osalta.

                     (33)

                     Tarkasteltuaan asiaa koskevaa aineistoa komissio päätti hyväksyä edellä esitetyt väitteet ii ja iv ja hylätä väitteet i ja iii. Interpipe Groupin väitteet ja komission niitä koskeva tarkastelu sisälsivät luottamuksellista yritystietoa, minkä vuoksi komissio toimitti Interpipe Groupille tämän asetuksen hyväksymispäivänä täydentäviä päätelmiä, joihin sisältyy yksityiskohtainen perustelu.

                     (34)

                     Hyväksyttyään väitteet ii ja iv komissio tarkisti Interpipen polkumyyntimarginaalin. Yritykselle toimitettiin täydentäviä päätelmiä, joissa kuvattiin vaikutusta polkumyyntimarginaaliin, ja sitä pyydettiin esittämään huomautuksia. Komissio ilmoitti myös EU:n tuotannonalalle kyseisen yrityksen polkumyyntimarginaaliin tehdyistä muutoksista.

                     (35)

                     Täydentävien päätelmien ilmoittamisen jälkeen Interpipe esitti edelleen väitteet, jotka komissio oli hylännyt, mutta ei lisännyt niihin mitään uusia seikkoja, jotka olisivat voineet muuttaa yritykselle ilmoitettuja komission päätelmiä.

               4.1.3.   Vientihinta

                     (36)

                     Tarkastelun kohteena olevan tuotteen vientimyynti EU:hun koski useita Interpipe Groupin yksiköitä eli tehtaita, Ukrainaan sijoittautunutta koordinointiyritystä, jäljempänä ’Interpipe Ukraine’ tai ’IPU’, Saksaan sijoittautunutta etuyhteydessä olevaa tuojaa, jäljempänä ’Interpipe Central Trade GmbH’ tai ’IPCT’, ja sidossuhteessa olevaa Sveitsiin sijoittautunutta kauppiasta, jäljempänä ’Interpipe Europe SA’ tai ’IPE’.

                     (37)

                     Vientihinta määritettiin perusasetuksen 2 artiklan 8 kohdan mukaisesti, lukuun ottamatta liiketoimia, jotka toteutettiin tuojana toimivan etuyhteydessä olevan yrityksen eli IPCT:n kautta. Tässä tapauksessa vientihinta määritettiin perusasetuksen 2 artiklan 9 kohdan mukaisesti niiden hintojen perusteella, joilla tuotu tuote jälleenmyytiin ensimmäistä kertaa riippumattomille asiakkaille EU:ssa. Näin ollen hintaan tehtiin oikaisuja kaikkien tuonnin ja jälleenmyynnin välillä koituneiden kustannusten sekä kohtuullisen voiton huomioon ottamiseksi. Nämä oikaisut laskettiin etuyhteydessä olevan kauppayhtiön myynti-, yleis- ja hallintokustannusten sekä etuyhteydettömän tuojan saavuttaman laskennallisen voiton (2,5 prosenttia liikevaihdosta) perustella.

               4.1.4.   Vertailu

                     (38)

                     Kyseisille kahdelle vientiä harjoittaville tuottajalle määritettyä normaaliarvoa ja vientihintaa verrattiin noudettuna lähettäjältä -tasolla. Jotta normaaliarvon ja vientihinnan vertailu olisi tasapuolista, hintoihin ja niiden vertailukelpoisuuteen vaikuttavat erot otettiin asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti. Tämän perusteella tehtiin oikaisuja kuljetus-, vakuutus-, käsittely-, lastaus- ja liitännäiskustannusten, tuontimaksujen, tullien, palkkioiden ja luottokustannusten huomioon ottamiseksi.

                     (39)

                     Tarkastelua koskevan tutkimusajanjakson aikana Interpipe vei tarkastelun kohteena olevaa tuotetta EU:hun kahden eri myyntikanavan kautta: saman Sveitsissä sijaitsevan sidossuhteessa olevan kauppayhtiön välityksellä kuin viimeisimmässä välivaiheen tarkastelussa eli IPE:n ja vuonna 2014 perustetun EU:ssa sijaitsevan etuyhteydessä olevan tuontiyrityksen eli IPCT:n välityksellä. Viimeksi mainittua jakelukanavaa ei ollut olemassa viimeisimmän välivaiheen tarkastelun aikana. Komission tarkastelu sisälsi luottamuksellista yritystietoa, minkä vuoksi komissio toimitti Interpipe Groupille tämän asetuksen hyväksymispäivänä täydentäviä päätelmiä, joihin sisältyy yksityiskohtainen perustelu.

                     (40)

                     Näin ollen komissio katsoi, että perusasetuksen 2 artiklan 10 kohdan i alakohdan mukainen oikaisu oli perusteltu. Tämä oikaisu laskettiin vähentämällä sidossuhteessa olevan kauppayhtiön myynti-, yleis- ja hallintokustannukset, joita ei ollut ilmoitettu oikaisuina, sekä nimellinen voitto sellaisena kuin etuyhteydetön kauppayhtiö olisi sen saavuttanut (2,5 prosenttia liikevaihdosta) myyntihinnasta ensimmäiselle etuyhteydettömälle asiakkaalle.

                     (41)

                     Lopullisten päätelmien ilmoittamisen jälkeen Interpipe Group kiisti komission päätelmän, jonka mukaan IPE:tä ei käsiteltäisi osana yhtä taloudellista kokonaisuutta yhdessä muiden yksiköiden eli NIKO:n, NTRP:n ja IPU:n kanssa. Tarkasteluaan asiaa koskevaa aineistoa komissio päätti hylätä tämän väitteen. Kuten 34 kappaleessa mainitaan, yritykselle toimitettiin täydentäviä päätelmiä, joissa kuvattiin vaikutusta polkumyyntimarginaaliin, ja sitä pyydettiin esittämään huomautuksia. Vastauksessaan Interpipe toisti väitteet, jotka komissio oli hylännyt. Asiasta ei esitetty muita huomautuksia.

                     (42)

                     Interpipe Groupin väitteet ja komission niitä koskeva tarkastelu sisälsivät luottamuksellista yritystietoa, minkä vuoksi komissio toimitti Interpipe Groupille tämän asetuksen hyväksymispäivänä täydentäviä päätelmiä, joihin sisältyy yksityiskohtainen perustelu.

               4.1.5.   Polkumyyntimarginaali

                     (43)

                     Painotettua keskimääräistä normaaliarvoa verrattiin kummankin vientiä harjoittavan tuottajan osalta vientihintojen painotettuun keskiarvoon tuotelajeittain noudettuna lähettäjältä -tasolla perusasetuksen 2 artiklan 11 ja 12 kohdan mukaisesti. Interpipelle on myöhemmin vahvistettu yksi yhteinen polkumyyntimarginaali laskemalla molemmille Interpipessa mukana oleville vientiä harjoittaville tuottajille yksi yhteinen polkumyynnin painotettu keskiarvo.

                     (44)

                     Näin saatu polkumyyntimarginaali ilmaistuna prosentteina CIF-hinnasta unionin rajalla tullaamattomana on 8,1 prosenttia.

                     (45)

                     Täydentävien päätelmien ilmoittamisen jälkeen ESTA väitti, että Interpipen polkumyyntimarginaalin pieneneminen aiheuttaisi lisävahinkoa saumattomia teräsputkia valmistavalle tuotannonalalle EU:ssa. Komissio toteaa, että perusasetuksen 9 artiklan 4 kohdan mukaisesti polkumyyntitullin määrä ei saa ylittää polkumyyntimarginaalia, joka tässä tapauksessa oli 8,1 prosenttia.

                     (46)

                     Perusasetuksen 15 artiklan 1 kohdalla perustettu komitea ei antanut lausuntoa,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) N:o 585/2012 1 artiklan 2 kohdan taulukossa oleva kohta, joka koskee yrityksiä LLC Interpipe Niko Tube ja OJSC Interpipe Nizhnedneprovsky Tube Rolling Plant (Interpipe NTRP) seuraavasti:

                           ”LLC Interpipe Niko Tube ja OJSC Interpipe Nizhnedneprovsky
                           Tube Rolling Plant (Interpipe NTRP)

                           8,1 %

                              A743”

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä elokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  Neuvoston asetus (EY) N:o 954/2006, annettu 27 päivänä kesäkuuta 2006, lopullisen polkumyyntitullin käyttöönottamisesta tiettyjen Kroatiasta, Romaniasta, Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa, neuvoston asetusten (EY) N:o 2320/97 ja (EY) N:o 348/2000 kumoamisesta, tiettyjen muun muassa Venäjältä ja Romaniasta peräisin olevien, raudasta tai seostamattomasta teräksestä valmistettujen saumattomien putkien tuontiin sovellettavien polkumyyntitullien välivaiheen tarkastelun ja toimenpiteiden voimassaolon päättymistä koskevan tarkastelun päättämisestä sekä tiettyjen muun muassa Venäjältä ja Romaniasta sekä Kroatiasta ja Ukrainasta peräisin olevien, raudasta tai seostamattomasta teräksestä valmistettujen saumattomien putkien tuontiin sovellettavien polkumyyntitullien välivaiheen tarkastelujen päättämisestä (EUVL L 175, 29.6.2006, s. 4).

            (3)  Asiassa T-249/06, Interpipe Niko Tube ja Interpipe NTRP v. neuvosto, EU:T:2009:62.. 10 päivänä maaliskuuta 2009 annettu tuomio.

            (4)  Yhdistetyissä asioissa C-191/09 P ja C-200/09 P, neuvosto ja komissio v. Interpipe Niko Tube ja Interpipe NTRP, EU:C:2012:78, 16 päivänä helmikuuta 2012 annettu tuomio.

            (5)  Neuvoston täytäntöönpanoasetus (EU) N:o 540/2012, annettu 21 päivänä kesäkuuta 2012, lopullisen polkumyyntitullin käyttöönottamisesta tiettyjen Kroatiasta, Romaniasta, Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa annetun asetuksen (EY) N:o 954/2006 muuttamisesta (EUVL L 165, 26.6.2012, s. 1).

            (6)  Neuvoston täytäntöönpanoasetus (EU) N:o 585/2012, annettu 26 päivänä kesäkuuta 2012, lopullisen polkumyyntitullin käyttöönotosta Venäjältä ja Ukrainasta peräisin olevien tiettyjen raudasta tai teräksestä valmistettujen saumattomien putkien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen sekä toimenpiteiden voimassaolon päättymistä koskevan tarkastelumenettelyn päättämisestä Kroatiasta peräisin olevien tiettyjen raudasta tai teräksestä valmistettujen saumattomien putkien tuonnin osalta (EUVL L 174, 4.7.2012, s. 5).

            (7)  Neuvoston täytäntöönpanoasetus (EU) N:o 795/2012, annettu 28 päivänä elokuuta 2012, lopullisen polkumyyntitullin käyttöönotosta Venäjältä ja Ukrainasta peräisin olevien tiettyjen raudasta tai teräksestä valmistettujen saumattomien putkien tuonnissa annetun täytäntöönpanoasetuksen (EU) N:o 585/2012 muuttamisesta asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun jälkeen (EUVL L 238, 4.9.2012, s. 1).

            (8)  Komission täytäntöönpanoasetus (EU) 2018/1469, annettu 1 päivänä lokakuuta 2018, lopullisen polkumyyntitullin käyttöönotosta tiettyjen Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 246, 2.10.2018, s. 20).

            (9)  Neuvoston täytäntöönpanoasetus (EU) N:o 1269/2012, annettu 21 päivänä joulukuuta 2012, lopullisen polkumyyntitullin käyttöönottoa muun muassa Venäjältä peräisin olevien tiettyjen raudasta tai teräksestä valmistettujen saumattomien putkien tuonnissa koskevan täytäntöönpanoasetuksen (EU) N:o 585/2012 muuttamisesta asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun jälkeen (EUVL L 357, 28.12.2012, s. 1).

            (10)  EUVL C 159, 7.5.2018, s. 18.

            (11)  Hiiliekvivalenttiarvo määritetään International Institute of Welding (IIW) -instituutin julkaiseman teknisen raportin mukaisesti (Technical Report, 1967, IIW:n asiakirja IX-555-67).

            (12)  Tarkkaa lukua ei anneta, sillä kyseessä ovat yrityskohtaiset tiedot.

            (13)  Tarkkaa lukua ei anneta, sillä kyseessä ovat yrityskohtaiset tiedot.

            (14)  Tämä menetelmässä tehty muutos johtuu siitä, että alkuperäisen tutkimuksen jälkeen WTO:n paneeli antoi ja WTO:n riitojenratkaisuelin hyväksyi raportin asiassa European Communities – Anti-dumping Measure on Farmed Salmon from Norway (viljellyn lohen polkumyynnin vastaiset toimenpiteet Norjassa), jossa vahvistettiin, että niiden asianomaisten tuotelajien osalta, joiden normaaliarvo on määritettävä laskennallisesti, liiketoimista tavanomaisessa kaupankäynnissä vahvistettua tosiasiallista voittomarginaalia ei voida jättää huomiotta. Ks. WT/DS337/R, annettu 16. marraskuuta 2007, riitojenratkaisuelin hyväksynyt 15. tammikuuta 2008, 7.289–7.319 kohta.


title: Komission täytäntöönpanoasetus (EU) 2019/1321, annettu 23 päivänä heinäkuuta 2019, suojattua alkuperänimitystä tai suojattua maantieteellistä merkintää koskevan eritelmän muutoksen hyväksymisestä ”Contea di Sclafani” (SAN)

text:
                  6.8.2019

                  FI

                  Euroopan unionin virallinen lehti

                  L 206/9

         KOMISSION TÄYTÄNTÖÖNPANOASETUS (EU) 2019/1321,
         annettu 23 päivänä heinäkuuta 2019,
         suojattua alkuperänimitystä tai suojattua maantieteellistä merkintää koskevan eritelmän muutoksen hyväksymisestä ”Contea di Sclafani” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun alkuperänimityksen ”Contea di Sclafani” eritelmän muutoksen hyväksymistä koskevan pyynnön, jonka Italia on esittänyt asetuksen (EU) N:o 1308/2013 105 artiklan mukaisesti. Yksi muutoksista on nimen ”Contea di Sclafani” muuttaminen muotoon ”Contea di Sclafani” / ”Valledolmo – Contea di Sclafani”.

                     (2)

                     Komissio on julkaissut eritelmän muutoksen hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutos olisi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Contea di Sclafani” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä heinäkuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 76, 1.3.2019, s. 3.


title: Komission täytäntöönpanoasetus (EU) 2019/1322, annettu 26 päivänä heinäkuuta 2019, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”El Vicario” (SAN)

text:
                  6.8.2019

                  FI

                  Euroopan unionin virallinen lehti

                  L 206/11

         KOMISSION TÄYTÄNTÖÖNPANOASETUS (EU) 2019/1322,
         annettu 26 päivänä heinäkuuta 2019,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”El Vicario” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tutkinut Espanjan esittämän nimitystä ”El Vicario” koskevan rekisteröintihakemuksen ja julkaissut sen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”El Vicario” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”El Vicario” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä heinäkuuta 2019.

                  Komission puolesta,

                  puheenjohtajan puolesta

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 106, 20.3.2019, s. 12.


title: Komission täytäntöönpanoasetus (EU) 2019/1323, annettu 2 päivänä elokuuta 2019, muna- ja siipikarjanliha-alojen poikkeuksellisista markkinatukitoimenpiteistä Italiassa

text:
                  6.8.2019

                  FI

                  Euroopan unionin virallinen lehti

                  L 206/12

         KOMISSION TÄYTÄNTÖÖNPANOASETUS (EU) 2019/1323,
         annettu 2 päivänä elokuuta 2019,
         muna- ja siipikarjanliha-alojen poikkeuksellisista markkinatukitoimenpiteistä Italiassa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 220 artiklan 1 kohdan a alakohdan,
         sekä katsoo seuraavaa:

                     (1)

                     Italia vahvisti ja ilmoitti 1 päivän lokakuuta 2017 ja 30 päivän kesäkuuta 2018 välisenä aikana 45 korkeapatogeenisen lintuinfluenssan H5-alatyypin taudinpurkausta. Tartunnan saaneet lajit ovat ankat, kalkkunat, helmikanat ja Gallus domesticus -laji.

                     (2)

                     Italia toteutti välittömästi ja tehokkaasti kaikki neuvoston direktiivin 2005/94/EY (2) mukaisesti vaadittavat tarvittavat eläinten terveyttä ja eläinlääkintää koskevat toimenpiteet.

                     (3)

                     Italia toteutti erityisesti torjunta- ja seurantatoimenpiteitä ja ennalta ehkäiseviä toimenpiteitä sekä muodosti suoja- ja valvontavyöhykkeitä, jäljempänä ’säännellyt vyöhykkeet’, komission täytäntöönpanopäätösten (EU) 2017/1845 (3), (EU) 2017/1930 (4), (EU) 2017/1969 (5), (EU) 2017/2000 (6), (EU) 2017/2175 (7), (EU) 2017/2289 (8), (EU) 2017/2412 (9), (EU) 2018/342 (10), (EU) 2018/418 (11) ja (EU) 2018/510 (12) mukaisesti.

                     (4)

                     Italia ilmoitti komissiolle, että terveyttä ja eläinlääkintää koskevat toimenpiteet, joita oli ollut tarpeen soveltaa taudin leviämisen hillitsemiseksi ja lopettamiseksi, olivat vaikuttaneet hyvin suureen määrään toimijoita ja että kyseiset toimijat olivat kärsineet tulonmenetyksiä, joihin ei voida myöntää unionin rahoitusosuutta Euroopan parlamentin ja neuvoston asetuksen (EU) N:o 652/2014 (13) nojalla.

                     (5)

                     Komissio vastaanotti 28 päivänä tammikuuta 2019 Italialta virallisen pyynnön, joka koski eräiden poikkeuksellisten toimenpiteiden, jotka liittyivät 1 päivän lokakuuta 2017 ja 30 päivän kesäkuuta 2018 välisenä aikana vahvistettuihin taudinpurkauksiin, osarahoitusta asetuksen (EU) N:o 1308/2013 220 artiklan 3 kohdan mukaisesti. Italian viranomaiset selkeyttivät pyyntöään 19 päivänä helmikuuta 2019, 28 päivänä helmikuuta 2019, 1 päivänä huhtikuuta 2019, 30 päivänä toukokuuta 2019 ja 12 päivänä kesäkuuta 2019 ja esittivät asiakirjoja sen tueksi.

                     (6)

                     Edellä johdanto-osan 3 kappaleessa tarkoitettujen eläinten terveyttä ja eläinlääkintää koskevien toimenpiteiden tuloksena kasvatustaukoja pidennettiin, lintujen siipikarjatiloille sijoittaminen kiellettiin ja siirtoja rajoitettiin kaikentyyppisillä siipikarjatiloilla, jotka sijaitsevat korkeapatogeenisen lintuinfluenssan H5-alatyypin taudinpurkausten jälkeen perustetuilla säännellyillä vyöhykkeillä. Toimenpiteet koskivat seuraavia lajeja: ankat, kalkkunat, helmikanat ja Gallus domesticus -laji. Tämän seurauksena siitosmunien, kulutukseen tarkoitettujen munien, elävien eläinten ja siipikarjanlihan tuotanto väheni asianomaisilla tiloilla. Sen vuoksi on aiheellista korvata menetykset, jotka johtuvat hävitetyistä ja jalostetuista munista sekä tuottamatta jääneistä eläimistä taikka niiden pidemmästä kasvatusajasta tai lopettamisesta.

                     (7)

                     Asetuksen (EU) N:o 1308/2013 220 artiklan 5 kohdan mukaisesti unionin osarahoitusosuuden, joka maksetaan poikkeuksellisista markkinatukitoimenpiteistä Italialle aiheutuneiden menojen rahoituksesta, on oltava 50 prosenttia. Tarkasteltuaan Italian pyyntöä, joka liittyy 1 päivän lokakuuta 2017 ja 30 päivän kesäkuuta 2018 välisenä aikana vahvistettuihin taudinpurkauksiin, komission olisi vahvistettava kunkin poikkeuksellisen markkinatukitoimenpiteen osalta enimmäismäärät, joihin voidaan myöntää rahoitusta.

                     (8)

                     Jotta vältettäisiin liian suurten korvausten riski, osarahoituksen kiinteän määrän olisi perustuttava teknisiin ja taloudellisiin tutkimuksiin tai kirjanpitoasiakirjoihin, ja se olisi vahvistettava tarkoituksenmukaiselle tasolle kunkin eläin- ja tuoteryhmän mukaan.

                     (9)

                     Jotta estettäisiin kaksinkertaisen rahoituksen riski, aiheutuneita menetyksiä ei saisi olla korvattu valtiontuella tai vakuutuksista, ja tämän asetuksen mukainen unionin osarahoitus olisi rajoitettava tukikelpoisiin eläimiin ja tuotteisiin, jotka eivät ole saaneet asetuksen (EU) N:o 652/2014 mukaista unionin rahoitusosuutta.

                     (10)

                     Tässä asetuksessa säädettyjä poikkeuksellisia markkinatukitoimenpiteitä olisi sovellettava vain niin laajoina ja niin kauan kuin on ehdottomasti tarpeen markkinoiden tukemiseksi. Poikkeuksellisia markkinatukitoimenpiteitä olisi sovellettava ainoastaan munien ja siipikarjan tuotantoon tiloilla, jotka sijaitsevat säännellyillä vyöhykkeillä, ja sen ajanjakson osalta, jona sovellettiin unionin ja Italian lainsäädännössä säädettyjä eläinten terveyttä ja eläinlääkintää koskevia toimenpiteitä 1 päivän lokakuuta 2017 ja 30 päivän kesäkuuta 2018 välisenä aikana vahvistettuihin 45:een korkeapatogeenisen lintuinfluenssan taudinpurkaukseen, ja vastaaviin säänneltyihin vyöhykkeisiin.

                     (11)

                     Joustavuuden varmistamiseksi tapauksissa, joissa sellaisten munien tai eläinten määrä, joista voidaan myöntää korvausta, poikkeaa tässä asetuksessa vahvistetuista, arvioihin perustuvista enimmäismääristä, korvausta voidaan mukauttaa tietyissä rajoissa, kunhan unionin osarahoittamien menojen enimmäismäärää noudatetaan.

                     (12)

                     Näiden poikkeuksellisten markkinatukitoimenpiteiden talousarvion moitteettoman hallinnon varmistamiseksi unionin osarahoitusta olisi myönnettävä ainoastaan niihin maksuihin, jotka Italia maksaa tuensaajille viimeistään 30 päivänä syyskuuta 2020. Komission delegoidun asetuksen (EU) N:o 907/2014 (14) 5 artiklan 2 kohtaa ei tulisi soveltaa.

                     (13)

                     Italian olisi maksujen tukikelpoisuuden ja sääntöjenmukaisuuden varmistamiseksi tehtävä ennakkotarkastuksia.

                     (14)

                     Jotta unioni voisi valvoa varainhoitoa, Italian olisi toimitettava komissiolle selvitys maksujen tarkastamisesta ja hyväksymisestä.

                     (15)

                     Jotta varmistetaan, että Italia panee heti täytäntöön tässä asetuksessa vahvistetut toimenpiteet, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

                     (16)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Unioni myöntää 50 prosentin osarahoitusosuuden menoista, joita Italialle aiheutui siitosmunien, kulutukseen tarkoitettujen munien ja siipikarjanlihan markkinoiden tukemisesta markkinoiden kärsittyä huomattavasti korkeapatogeenisen lintuinfluenssan H5-alatyypin 45 taudinpurkauksesta, jotka Italia havaitsi ja ilmoitti 1 päivän lokakuuta 2017 ja 30 päivän kesäkuuta 2018 välisenä aikana.

            2 artikla
            Italialle aiheutuneisiin menoihin voidaan myöntää unionin osarahoitusta ainoastaan

                        a)

                        siltä ajanjaksolta, jona sovellettiin eläinten terveyttä ja eläinlääkintää koskevia toimenpiteitä, joita tarkoitetaan liitteessä luetellussa unionin ja Italian lainsäädännössä ja jotka koskivat 1 artiklassa säädettyä ajanjaksoa; ja

                        b)

                        niiden siipikarjatilojen osalta, joihin on sovellettu eläinten terveyttä ja eläinlääkintää koskevia toimenpiteitä ja jotka sijaitsevat liitteessä luetellussa unionin ja Italian lainsäädännössä tarkoitetuilla vyöhykkeillä, jäljempänä ’säännellyt vyöhykkeet’; ja

                        c)

                        jos Italia on maksanut tuen tuensaajille viimeistään 30 päivänä syyskuuta 2020. Delegoidun asetuksen (EU) N:o 907/2014 5 artiklan 2 kohtaa ei sovelleta; ja

                        d)

                        jos eläin tai tuote ei ole saanut a alakohdassa tarkoitetun ajanjakson osalta mitään korvausta valtiontukena tai vakuutuskorvauksena eikä unionin rahoitustukea ole saatu asetuksen (EU) N:o 652/2014 nojalla.

            3 artikla

               1.   Unionin osarahoitusosuuden enimmäismäärä on 32 147 498 euroa seuraavasti:

                           a)

                           kun kyseessä on siipikarjan tuotannon väheneminen säännellyillä vyöhykkeillä, sovelletaan seuraavia kiinteitä määriä:

                                       i)

                                       0,1050 euroa sellaista CN-koodiin 0407 11 00 kuuluvaa siitosmunaa kohti, joka on hävitetty, enintään 406 355 munasta,

                                       ii)

                                       0,07 euroa sellaista CN-koodiin 0407 11 00 kuuluvaa siitosmunaa kohti, joka on jalostettu munatuotteiksi, enintään 18 211 121 munasta,

                                       iii)

                                       0,0167 euroa sellaista CN-koodiin 0407 11 00 kuuluvaa munaa kohti, joka on jalostettu munatuotteiksi, enintään 28 730 220 munasta,

                                       iv)

                                       0,064 euroa viikkoa kohti CN-koodiin 0105 94 00 kuuluvaa broileria kohti enintään 50 390 617 eläimestä,

                                       v)

                                       0,13 euroa viikkoa kohti CN-koodiin 0105 94 00 kuuluvaa munivaa häkkikanaa kohti enintään 391 246 eläimestä,

                                       vi)

                                       0,17 euroa viikkoa kohti CN-koodiin 0105 94 00 kuuluvaa munivaa lattiakanaa kohti enintään 1 933 867 eläimestä,

                                       vii)

                                       0,045 euroa viikkoa kohti CN-koodiin 0105 94 00 kuuluvaa häkkikanalan kananuorikkoa kohti enintään 185 900 eläimestä,

                                       viii)

                                       0,055 euroa viikkoa kohti CN-koodiin 0105 94 00 kuuluvaa lattiakanalan kananuorikkoa kohti enintään 265 136 eläimestä,

                                       ix)

                                       0,194 euroa viikkoa kohti CN-koodiin 0105 99 10 kuuluvaa teurasankkaa kohti enintään 140 000 eläimestä,

                                       x)

                                       0,13 euroa viikkoa kohti CN-koodiin 0105 99 30 kuuluvaa naaraspuolista lihakalkkunaa kohti enintään 3 263 749 eläimestä,

                                       xi)

                                       0,215 euroa viikkoa kohti CN-koodiin 0105 99 30 kuuluvaa urospuolista lihakalkkunaa kohti enintään 6 140 730 eläimestä,

                                       xii)

                                       0,1475 euroa viikkoa kohti CN-koodiin 0105 99 50 kuuluvaa helmikanaa kohti enintään 392 869 eläimestä,

                           b)

                           kun kyseessä ovat menetykset, jotka liittyvät säännellyillä vyöhykkeillä sovellettavasta siirtokiellosta johtuvaan mukautettuun kasvatusaikaan, sovelletaan seuraavia kiinteitä määriä eläintä kohti:

                                       i)

                                       0,115 euroa viikkoa kohti CN-koodiin 0105 94 00 kuuluvaa tavallista kananuorikkoa kohti enintään 323 784 eläimestä,

                                       ii)

                                       0,12 euroa viikkoa kohti CN-koodiin 0105 94 00 kuuluvaa tavallista broileria kohti enintään 5 600 eläimestä,

                                       iii)

                                       3,06 euroa CN-koodiin 0105 94 00 kuuluvaa ylikokoista salvukukkoa kohti enintään 2 000 eläimestä,

                                       iv)

                                       1,0534 euroa CN-koodiin 0105 99 30 kuuluvaa kalkkunaa kohti enintään 11 021 eläimestä,

                                       v)

                                       0,5627 euroa viikkoa kohti CN-koodiin 0105 99 30 kuuluvaa ylikokoista nuorta kalkkunaa kohti enintään 12 662 eläimestä,

                           c)

                           kun kyseessä on siipikarjan teurastus säännellyillä vyöhykkeillä, sovelletaan seuraavia kiinteitä määriä eläintä kohti:

                                       i)

                                       0,19 euroa CN-koodiin 0105 11 19 kuuluvaa kanaa kohti enintään 40 908 eläimestä,

                                       ii)

                                       0,2015 euroa CN-koodiin 0105 11 19 kuuluvaa maatiaiskanaa kohti enintään 1 455 308 eläimestä,

                                       iii)

                                       0 565 euroa CN-koodiin 0105 12 00 kuuluvaa naaraspuolista kalkkunaa kohti enintään 847 257 eläimestä,

                                       iv)

                                       1,03 euroa CN-koodiin 0105 12 00 kuuluvaa urospuolista kalkkunaa kohti enintään 586 923 eläimestä,

                           d)

                           kun kyseessä on jalostuseläinten tuotannon väheneminen säännellyillä vyöhykkeillä, sovelletaan seuraavia kiinteitä määriä eläintä kohti:

                                       i)

                                       0,135 euroa viikkoa kohti CN-koodiin 0105 94 00 kuuluvaa broileria kohti enintään 1 621 820 eläimestä,

                                       ii)

                                       1,185 euroa viikkoa kohti CN-koodiin 0105 99 30 kuuluvaa kalkkunaa kohti enintään 128 689 eläimestä.

               2.   Jos sellaisten munien tai eläinten määrä, joista voidaan myöntää korvausta, ylittää 1 kohdassa tapauskohtaisesti vahvistetun munien tai eläinten enimmäismäärän, unionin osarahoitukseen oikeutettuja menoja voidaan mukauttaa tapauskohtaisesti ja osarahoitus voi ylittää määrät, jotka ovat seurausta enimmäismäärien tapauskohtaisesta soveltamisesta, edellyttäen että mukautusten kokonaismäärä on alle 10 prosenttia 1 kohdassa tarkoitetusta unionin osarahoittamien menojen enimmäismäärästä.

            4 artikla
            Italian on tehtävä hallinnollisia ja fyysisiä tarkastuksia Euroopan parlamentin ja neuvoston asetuksen (EU) N:o 1306/2013 (15) 58 ja 59 artiklan mukaisesti.
            Italian on erityisesti todennettava

                        a)

                        tukihakemuksen jättäneiden hakijoiden tukikelpoisuus;

                        b)

                        kunkin tukikelpoisen hakijan osalta: tosiasiallisen tuotannonmenetyksen tukikelpoisuus, määrä ja arvo;

                        c)

                        etteivät tukikelpoiset hakijat ole saaneet tämän asetuksen 2 artiklassa tarkoitettujen menetysten korvaamiseksi rahoitusta muista lähteistä.

                  Niille tukikelpoisille hakijoille, joita koskevat hallinnolliset tarkastukset on tehty, voidaan maksaa tuki jo ennen kuin on tehty kaikki muut tarkastukset, erityisesti paikalla tehtäviin tarkastuksiin valittuja hakijoita koskevat tarkastukset.
            Jos hakijan tukikelpoisuudelle ei saada vahvistusta, tuki on perittävä takaisin ja on määrättävä seuraamuksia.

            5 artikla
            Italian on toimitettava komissiolle selvitys maksujen tarkastamisesta ja hyväksymisestä.

            6 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä elokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 671.

            (2)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).

            (3)  Komission täytäntöönpanopäätös (EU) 2017/1845, annettu 11 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 262, 12.10.2017, s. 7).

            (4)  Komission täytäntöönpanopäätös (EU) 2017/1930, annettu 20 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 272, 21.10.2017, s. 18).

            (5)  Komission täytäntöönpanopäätös (EU) 2017/1969, annettu 27 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 279, 28.10.2017, s. 56).

            (6)  Komission täytäntöönpanopäätös (EU) 2017/2000, annettu 6 päivänä marraskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 289, 8.11.2017, s. 9).

            (7)  Komission täytäntöönpanopäätös (EU) 2017/2175, annettu 21 päivänä marraskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 306, 22.11.2017, s. 31).

            (8)  Komission täytäntöönpanopäätös (EU) 2017/2289, annettu 11 päivänä joulukuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 328, 12.12.2017, s. 126).

            (9)  Komission täytäntöönpanopäätös (EU) 2017/2412, annettu 20 päivänä joulukuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 342, 21.12.2017, s. 29).

            (10)  Komission täytäntöönpanopäätös (EU) 2018/342, annettu 7 päivänä maaliskuuta 2018, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 65, 8.3.2018, s. 43).

            (11)  Komission täytäntöönpanopäätös (EU) 2018/418, annettu 16 päivänä maaliskuuta 2018, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 75, 19.3.2018, s. 27).

            (12)  Komission täytäntöönpanopäätös (EU) 2018/510, annettu 26 päivänä maaliskuuta 2018, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 83, 27.3.2018, s. 16).

            (13)  Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).

            (14)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).

            (15)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

            LIITE

               Asetuksen 2 artiklassa tarkoitetut säännellyt vyöhykkeet ja ajanjaksot

            Direktiivin 2005/94/EY mukaisesti vahvistetut Italian alueet ja ajanjaksot, jotka määritellään seuraavissa säädöksissä:

                        —

                        Komission täytäntöönpanopäätös (EU) 2017/1845, annettu 11 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 262, 12.10.2017, s. 7).

                        —

                        Komission täytäntöönpanopäätös (EU) 2017/1930, annettu 20 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 272, 21.10.2017, s. 18).

                        —

                        Komission täytäntöönpanopäätös (EU) 2017/1969, annettu 27 päivänä lokakuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 279, 28.10.2017, s. 56).

                        —

                        Komission täytäntöönpanopäätös (EU) 2017/2000, annettu 6 päivänä marraskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 289, 8.11.2017, s. 9).

                        —

                        Komission täytäntöönpanopäätös (EU) 2017/2175, annettu 21 päivänä marraskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 306, 22.11.2017, s. 31).

                        —

                        Komission täytäntöönpanopäätös (EU) 2017/2289, annettu 11 päivänä joulukuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 328, 12.12.2017, s. 126).

                        —

                        Komission täytäntöönpanopäätös (EU) 2017/2412, annettu 20 päivänä joulukuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 342, 21.12.2017, s. 29).

                        —

                        Komission täytäntöönpanopäätös (EU) 2018/342, annettu 7 päivänä maaliskuuta 2018, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 65, 8.3.2018, s. 43).

                        —

                        Komission täytäntöönpanopäätös (EU) 2018/418, annettu 16 päivänä maaliskuuta 2018, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 75, 19.3.2018, s. 27).

                        —

                        Komission täytäntöönpanopäätös (EU) 2018/510, annettu 26 päivänä maaliskuuta 2018, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 83, 27.3.2018, s. 16).

                        —

                        Terveysministeriön määräykset korkeapatogeenisen lintuinfluenssan 1 päivän lokakuuta 2017 ja 30 päivän kesäkuuta 2018 välisellä ajanjaksolla vahvistetuista taudinpurkauksista tehdystä ilmoituksesta.


title: Komission täytäntöönpanoasetus (EU) 2019/1324, annettu 5 päivänä elokuuta 2019, Bacillus subtilis LMG S-27588 -organismin tuottamaa endo-1,4-beeta-ksylanaasia sisältävän valmisteen hyväksymisestä broilerien ja kananuorikoiden, lihakalkkunoiden ja siitoseläimiksi kasvatettavien kalkkunoiden, lihan- tai munantuotantoon tai siitoseläimiksi kasvatettavien toissijaisten siipikarjalajien, vieroitettujen porsaiden, lihasikojen ja toissijaisten sikaeläinten rehun lisäaineena (hyväksynnän haltija Puratos) (ETA:n kannalta merkityksellinen teksti.)

text:
                  6.8.2019

                  FI

                  Euroopan unionin virallinen lehti

                  L 206/18

         KOMISSION TÄYTÄNTÖÖNPANOASETUS (EU) 2019/1324,
         annettu 5 päivänä elokuuta 2019,

            Bacillus subtilis LMG S-27588 -organismin tuottamaa endo-1,4-beeta-ksylanaasia sisältävän valmisteen hyväksymisestä broilerien ja kananuorikoiden, lihakalkkunoiden ja siitoseläimiksi kasvatettavien kalkkunoiden, lihan- tai munantuotantoon tai siitoseläimiksi kasvatettavien toissijaisten siipikarjalajien, vieroitettujen porsaiden, lihasikojen ja toissijaisten sikaeläinten rehun lisäaineena (hyväksynnän haltija Puratos)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                        Bacillus subtilis (LMG S-27588) -organismin tuottamaa endo-1,4-beeta-ksylanaasia sisältävän valmisteen hyväksymistä varten on jätetty hakemuksia asetuksen (EY) N:o 1831/2003 7 artiklan mukaisesti. Hakemusten mukana on toimitettu kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemukset koskevat Bacillus subtilis LMG S-27588 -organismin tuottamaa endo-1,4-beeta-ksylanaasia sisältävän valmisteen hyväksymistä broilerien ja kananuorikoiden, lihakalkkunoiden ja siitoseläimiksi kasvatettavien kalkkunoiden, lihan- tai munantuotantoon tai siitoseläimiksi kasvatettavien toissijaisten siipikarjalajien, vieroitettujen porsaiden, lihasikojen ja toissijaisten sikaeläinten rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä heinäkuuta 2017 (2) ja 23 päivänä tammikuuta 2019 (3) antamissaan lausunnoissa, että Bacillus subtilis LMG S-27588 -organismin tuottamaa endo-1,4-beeta-ksxylanaasia sisältävällä valmisteella ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen tai ympäristöön. Lisäksi lausunnossa todettiin, että lisäainetta pidetään mahdollisena hengitysteitä herkistävänä aineena ja että ihon mahdollisesta herkistymisestä lisäaineelle ei voida tehdä päätelmiä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi edelleen, että lisäaine on parantanut broilerien, lihakalkkunoiden ja siitoseläimiksi kasvatettavien kalkkunoiden, vieroitettujen porsaiden ja lihasikojen tuotantotuloksia. Elintarviketurvallisuusviranomainen katsoi, että nämä päätelmät voidaan ekstrapoloida kananuorikoihin, toissijaisiin siipikarjalajeihin sekä vieroitettuihin ja lihotukseen tarkoitettuihin toissijaisiin sikaeläimiin. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Bacillus subtilis LMG S-27588 -organismin tuottamaa endo-1,4-beeta-ksylanaasia sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä elokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  EFSA Journal 2017;15(7):4941.

            (3)  EFSA Journal 2019;17(2):5609; EFSA Journal 2019; 17(2):5610.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä / kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                        4a30

                        Puratos

                        Endo-1,4-beeta-ksylanaasi
                        EC 3.2.1.8

                           Lisäaineen koostumus:

                           Bacillus subtilis LMG S-27588 -organismin tuottamaa endo-1,4-beeta-ksylanaasia sisältävä valmiste, jonka vähimmäisaktiivisuus on 500 ADXU (1)/g
                        Nestemäinen ja kiinteä muoto

                           Tehoaineen ominaispiirteiden kuvaus:

                        Endo-1,4-beeta-ksylanaasi, jota tuottaa Bacillus subtilis LMG S-27588

                           Analyysimenetelmä
                            (2)

                        Endo-1,4-beeta-ksylanaasin aktiivisuuden määrittäminen rehun lisäaineesta:

                                    —

                                    kolorimetrinen menetelmä, joka mittaa pelkistäviä sokereita, joita endo-1,4-beeta-ksylanaasi vapauttaa pyökin ksylaanisubstraatista 3,5-dinitrosalisyylihapon (DNS) avulla.

                              Endo-1,4-beeta-ksylanaasin aktiivisuuden määrittäminen esiseoksista ja rehuista:

                                    —

                                    kolorimetrinen menetelmä, joka mittaa vesiliukoista väriainetta, jota endo-1,4-beetaksylanaasi vapauttaa atsuriiniin ristisidotuista arabinoksylaanisubstraateista.

                        Broilerit ja kananuorikot
                        Lihakalkkunat ja siitoseläimiksi kasvatettavat kalkkunat
                        Lihan- tai munantuotantoon tai siitoseläimiksi kasvatettavat toissijaiset siipikarjalajit

                        —

                        100 ADXU

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja ja ihoa suojaavat materiaalit mukaan luettuina.

                        26. elokuuta 2029.

                        Vieroitetut porsaat
                        Lihasiat
                        Lihotukseen tarkoitetut toissijaiset sikaeläimet

               (1)  1 ADXU on entsyymimäärä, joka vapauttaa pyökin ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 6,0 ja lämpötila 70 °C).

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2019/1346, annettu 8 päivänä elokuuta 2019, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Pomodoro S. Marzano dell'Agro Sarnese-Nocerino (SAN))

text:
                  14.8.2019

                  FI

                  Euroopan unionin virallinen lehti

                  L 213/1

         KOMISSION TÄYTÄNTÖÖNPANOASETUS (EU) 2019/1346,
         annettu 8 päivänä elokuuta 2019,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Pomodoro S. Marzano dell'Agro Sarnese-Nocerino (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1263/96 (2), sellaisena kuin se on muutettuna komission asetuksella (EU) N:o 1164/2010 (3), nojalla rekisteröidyn suojatun alkuperänimityksen ”Pomodoro S. Marzano dell'Agro Sarnese-Nocerino” eritelmän muutoksen hyväksymistä. Tähän muutokseen sisältyy nimityksen”Pomodoro S. Marzano dell'Agro Sarnese-Nocerino” muuttaminen muotoon ”Pomodoro San Marzano dell'Agro Sarnese-Nocerino”.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Pomodoro S. Marzano dell'Agro Sarnese-Nocerino” (SAN) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä elokuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1263/96, annettu 1 päivänä heinäkuuta 1996, asetuksen (ETY) N:o 2081/92 17 artiklassa säädetyn menettelyn mukaisesta maantieteellisten nimien ja alkuperänimitysten rekisteröinnistä annetun asetuksen (EY) N:o 1107/96 liitteen täydentämisestä (EYVL L 163, 2.7.1996, s. 19).

            (3)  Komission asetus (EU) N:o 1164/2010 annettu 9 päivänä joulukuuta 2010, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Pomodoro S. Marzano dell'Agro Sarnese-Nocerino (SAN)) (EUVL L 326, 10.12.2010, s. 66).

            (4)  EUVL C 138, 15.4.2019, s. 2.


title: Komission täytäntöönpanoasetus (EU) 2019/1350, annettu 12 päivänä elokuuta 2019, tislattua alkoholijuomaa koskevan maantieteellisen merkinnän rekisteröimisestä Euroopan parlamentin ja neuvoston asetuksen (EU) 2019/787 30 artiklan 2 kohdan nojalla (”Absinthe de Pontarlier”)

text:
                  19.8.2019

                  FI

                  Euroopan unionin virallinen lehti

                  L 215/1

         KOMISSION TÄYTÄNTÖÖNPANOASETUS (EU) 2019/1350,
         annettu 12 päivänä elokuuta 2019,
         tislattua alkoholijuomaa koskevan maantieteellisen merkinnän rekisteröimisestä Euroopan parlamentin ja neuvoston asetuksen (EU) 2019/787 30 artiklan 2 kohdan nojalla (”Absinthe de Pontarlier”)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/787 (1) ja erityisesti sen 30 artiklan 2 kohdan,
         sekä katsoo seuraavaa:

                     (1)

                     Komissio on Euroopan parlamentin ja neuvoston asetuksen (EY) N:o 110/2008 (2) 17 artiklan 5 kohdan mukaisesti tarkastellut Ranskan 16 päivänä huhtikuuta 2014 tekemää hakemusta, joka koskee maantieteellisen merkinnän ”Absinthe de Pontarlier” rekisteröimistä.

                     (2)

                     Todettuaan hakemuksen asetuksen (EY) N:o 110/2008 mukaiseksi komissio julkaisi teknisen asiakirjan tärkeimmät tiedot mainitun asetuksen 17 artiklan 6 kohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu vastaväitteitä asetuksen (EY) N:o 110/2008 17 artiklan 7 kohdan mukaisesti.

                     (4)

                     Asetus (EU) 2019/787, joka korvaa asetuksen (EY) N:o 110/2008, tuli voimaan 25 päivänä toukokuuta 2019. Kyseisen asetuksen 49 artiklan 1 kohdan mukaisesti maantieteellisiä merkintöjä koskeva asetuksen (EY) N:o 110/2008 III luku on kumottu 8 päivästä kesäkuuta 2019 alkaen. Suojaa koskeva asetus olisi sen vuoksi hyväksyttävä uuden asetuksen mukaisesti.

                     (5)

                     Sen vuoksi on aiheellista rekisteröidä merkintä ”Absinthe de Pontarlier” maantieteellisenä merkintänä.

                     (6)

                     Maantieteellinen merkintä ”Absinthe de Pontarlier” olisi suojattava kokonaisuudessaan, kun taas ilmaisua ”absinthe” voidaan käyttää edelleen päällysmerkinnöissä tai tuote-esittelyissä unionin alueella edellyttäen, että unionin oikeusjärjestyksessä sovellettavia periaatteita ja sääntöjä noudatetaan,

               ON HYVÄKSYNYT TÄMÄN ASETUKSEN:

            1 artikla
            Rekisteröidään maantieteellinen merkintä ”Absinthe de Pontarlier”. Asetuksen (EU) 2019/787 30 artiklan 4 kohdan mukaisesti tällä asetuksella myönnetään nimitykselle ”Absinthe de Pontarlier” asetuksen (EU) 2019/787 21 artiklassa tarkoitettu suoja.

            2 artikla
            Maantieteellinen merkintä ”Absinthe de Pontarlier” suojataan kokonaisuudessaan, kun taas ilmaisua ”absinthe” voidaan käyttää edelleen päällysmerkinnöissä ja tuote-esittelyissä unionin alueella edellyttäen, että unionin oikeusjärjestyksessä sovellettavia periaatteita ja sääntöjä noudatetaan.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä elokuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 130, 17.5.2019, s. 1.

            (2)  Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta (EUVL L 39, 13.2.2008, s. 16).

            (3)  EUVL C 110, 23.3.2018, s. 35.


title: Komission täytäntöönpanoasetus (EU) 2019/1674, annettu 27 päivänä syyskuuta 2019, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä Beurre d’Isigny (SAN)

text:
                  8.10.2019

                  FI

                  Euroopan unionin virallinen lehti

                  L 257/4

         KOMISSION TÄYTÄNTÖÖNPANOASETUS (EU) 2019/1674,
         annettu 27 päivänä syyskuuta 2019,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä ”Beurre d’Isigny (SAN)”
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun alkuperänimityksen ”Beurre d’Isigny” eritelmän muutoksen hyväksymistä.

                     (2)

                     Ranskan viranomaiset ilmoittivat komissiolle 16 päivänä lokakuuta 2017 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2022, oli myönnetty kymmenelle Ranskan alueelle sijoittautuneelle toimijalle, jotka täyttävät mainitun artiklan edellytykset suojattuja alkuperänimityksiä ”Beurre d’Isigny” ja ”Crème d’Isigny” koskevien eritelmien muuttamisesta 12 päivänä syyskuuta 2017 annetun ja 20 päivänä syyskuuta 2017 Ranskan tasavallan virallisessa lehdessä julkaistun asetuksen mukaisesti. Samat viranomaiset toimittivat 26 päivänä syyskuuta 2018 päivätyllä kirjeellä uuden, 30 päivänä elokuuta 2018 annetun asetuksen tekstin, jolla muutetaan 12 päivänä syyskuuta 2017 annettua asetusta ja joka sisältää mainittujen toimijoiden nimet. Kansallisen vastaväitemenettelyn aikana kyseiset toimijat, jotka olivat laillisesti pitäneet kaupan tuotetta ”Beurre d’Isigny” jatkuvasti vähintään viiden vuoden ajan siihen asti, kun hakemus toimitettiin, olivat esittäneet vastaväitteitä. Kuusi toimijaa oli vastustanut seuraavaa säännöstä: ”Lypsävillä lehmillä on oltava kullakin vähintään 35 aaria nurmea (luonnonnurmet, lyhytikäiset ja yksivuotiset nurmet), josta vähintään 20 aarin on oltava laidunta tai ainakin 10 aarin on oltava laidunta, jos täydennyksenä käytetään tuorerehua.” Kyseessä ovat seuraavat toimijat: GAEC des normandes (SIRET: 38531072700016), GAEC des Quesnel (SIRET: 41022988100011), GAEC du chalet (SIRET: 34005162200017), GAEC de la cour des mares (SIRET: 34897314000026), GAEC du hameau (SIRET: 38259121200016) ja GAEC du petit flot (SIRET: 43783781800016). Kaksi toimijaa oli vastustanut seuraavaa säännöstä: ”Tuore- tai säilönurmi muodostaa keskimäärin vähintään 40 prosenttia rehuannoksesta kuiva-aineena ilmoitettuna vähintään seitsemän kuukautta kestävän laiduntamisen aikana.” Kyseessä ovat seuraavat toimijat: EARL des clôtures (SIRET: 51075733900013) ja GAEC du Clos Roset (SIRET: 48310227300016). Kaksi toimijaa oli vastustanut seuraavaa säännöstä: ”Vuoden muuna aikana (laidunkauden ulkopuolella) osuus (tuore- tai säilönurmi) ei saa päivittäisessä rehuannoksessa olla pienempi kuin 20 prosenttia kuiva-aineena ilmoitettuna.” Kyseessä ovat seuraavat toimijat: GAEC de la Ronchette (SIRET: 49754563200018) ja GAEC du Village Culot.

                     (3)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (4)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Beurre d’Isigny” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Edellä 1 artiklassa myönnettyyn suojaan sovelletaan siirtymäkautta, jonka Ranska on myöntänyt asetuksen (EU) N:o 1151/2012 15 artiklan 4 kohdan mukaisesti mainitun artiklan vaatimukset täyttäville toimijoille, alkuperänimitystä ”Beurre d’Isigny” koskevan eritelmän muuttamisesta 12 päivänä syyskuuta 2017 annetun ja 20 päivänä syyskuuta 2017 Ranskan tasavallan virallisessa lehdessä julkaistun asetuksen ja alkuperänimitystä ”Crème d’Isigny” koskevan eritelmän muuttamisesta 30 päivänä elokuuta 2018 annetun ja 6 päivänä syyskuuta 2018 Ranskan tasavallan virallisessa lehdessä julkaistun asetuksen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä syyskuuta 2019.

                  Komission puolesta

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä (EUVL L 148, 21.6.1996, s. 1).

            (3)  EUVL C 177, 23.5.2019, s. 14.